Source: http://www.bihon.ro/csm-oradea-pierde-cu-steaua-si-cade-pe-locul-doi/1599565
Timestamp: 2017-10-21 19:41:16+00:00

Document:
CSM Oradea pierde cu Steaua și cade pe locul doi - BIHON
CSM Oradea pierde cu Steaua și cade pe locul doi
De	C.De
la	12. decembrie 2015 21:40	 Reactualizat la:	 13. decembrie 2015 10:58
La capătul unui meci dramatic, orădenii au pierdut pe teren propriu cu Steaua CSM EximBank, scor 77-79.
Meciul de baschet dintre CSM CSU Oradea și Steaua CSM EximBank București a început furibund. Primul sfert a fost unul spectaculos în care ambele echipe și-au demontrat măestria la aruncările de 3 puncte. Primul sfert s-a încheiat la egalitate, 25-25. În al doilea sfert echipele s-au concentrat mai mult pe faza de apărare. Orădenii s-au aflat la conducere pe tot parcursul sfertului, însă procentajul bun al aruncărilor de trei puncte al steliștilor a făcut ca avantajul orădenilor la pauză să fie de doar patru puncte, 43-39.
Au căzut în sfertul patru
Steliștii au început mult mai bine al treilea sfert și au reușit să restabilească egalitatea dupa nici un minut de joc. CSM-ul a revenit însă la conducere reușind să distanțeze chiar și la nouă puncte. Steaua a reușit să reducă din diferență iar scorul înainte de ultimul sfert era 59-53. Orădenii nu au marcat nici un punct în primele trei minute ale sfertului patru iar steliștii au preluat conducerea, scor 59-61. Cele două echipe au trecut alternativ la conducerea partidei iar cu două minute înainte de final tabela indica egalitate, 72-72. Steliștii au fost mai eficienți pe final de meci și au reușit să se distanțeze la 3 puncte. Cu 16 secunde înainte de final Markovic beneficiază de două aruncări libere și reduce din handicap. Rasic de la Steaua beneficiază și el de două aruncări însă marchează doar una. În ultimul atac Franklin ratează de sub panou, iar mai apoi este imitat de Barac mingea revenind la Barnette care dintr-o aeriană aruncă la coș însă mingea se plimbă pe inel și iese în afară.
„A fost un meci foarte frumos. Din păcate nu am reușit să repetăm succesul din tur împotriva Stelei. De această dată jucătorii Stelei au aruncat absolut inuman de la linia de trei puncte. Aici s-a făcut diferența pe tabela de marcaj. Sunt supărat pentru că am simțit că putem să câștigăm acest meci. Dacă am fi pierdut la pas sau fără să contăm atunci nu aș fi fost atât de mâhnit, dar în aceste condiții e firesc să fiu supărat. Îmi felicit jucătorii pentru efort și privim înainte. Mai avem nevoie de niște victorii pentru a ne îndeplini primul obiectiv, unul intermediar, acela de a intra în primele șase pentru faza a 2-a a sezonului regulat” a declarat Cristian Achim la finalul partidei de sâmbătă.
„Un meci extrem de frumos, de disputat, între două echipe cu pretenții în campionatul nostru. A fost un meci de mare angajament, în care noi am arătat faptul că am avut un program infernal. Plătim tribut acelor meciuri, multe, jucate în plus față de celelalte contracandidate ale noastre. Un meci nebun, în care noi ne-am zbătut să menținem ritmul jocului. Am câștigat acest meci prin tărie de caracter și nu neapărat din punct de vedere baschetbalistic” a replicat antrenorul oaspeților, Hristu Șapera.
Taguri: CSM CSU Oradea, oradea, rezultat, steaua csm eximbank

References: CSM 
 CSM 
 CSM 
 CSM 
 CSM 
 csm